Source: http://finlex.fi/fi/laki/alkup/1991/19910417
Timestamp: 2019-12-06 05:55:55+00:00
Document Index: 13607015

Matched Legal Cases: ['§ 18', '§ 23', '§2', '§3', '§4', '§9', '§10', '§11', '§13', '§14', '§20', '§21', '§32']

Asetus valtion kasvatuslaitoksista annetun… 417/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 417/1991
Asetus valtion kasvatuslaitoksista annetun asetuksen muuttamisesta
Sosiaali- ja terveysministeriön toimialaan kuuluvia asioita käsittelemään määrätyn ministeriön esittelystä
kumotaan valtion kasvatuslaitoksista 13 päivänä lokakuuta 1978 annetun asetuksen (769/78) 5, 6, 8, 17 ja 28§ ja 31§:n 1 momentti sekä
muutetaan asetuksen nimike, 1-3§, 4§:n 1 momentti, 9-11, 13, 14 ja 20§, 21§:n 2 momentin 4 kohta sekä 32§,
sellaisina kuin niistä ovat 1§ 18 päivänä maaliskuuta 1988 annetussa asetuksessa (246/88), 2§ 23 päivänä syyskuuta 1988 annetussa asetuksessa (814/88) ja 21§:n 2 momentin 4 kohta 29 päivänä tammikuuta 1988 annetussa asetuksessa (76/88), seuraavasti:
valtion koulukodeista
Valtion kasvatuslaitoksista ja niissä toimivien henkilöiden eläkeoikeuden perusteista annetun lain (293/22) 1§:ssä tarkoitettuja valtion kasvatuslaitoksia ovat seuraavat valtion koulukodit: Harvialan, Koivikon, Kylliälän, Pernasaaren, Sairilan, Sippolan, Vanajan, Vuorelan ja Yläneen koulukodit sekä Lagmansgården, joita jäljempänä sanotaan laitoksiksi.
Valtion koulukodeissa annetaan kasvatusta, hoitoa ja peruskouluopetusta tai ammatillista koulutusta sellaisille lastensuojelulain (686/83) perusteella sosiaalilautakunnan huostaan otetuille lapsille ja nuorille henkilöille, joita ei voida tarkoituksenmukaisesti kasvattaa ja hoitaa perhehoidossa, lastenkodissa tai muussa lastensuojelulaitoksessa ja jotka eivät sairautensa tai vammaisuutensa vuoksi tarvitse muualla annettavaa hoitoa.
Laitosten toiminnan yleinen johto ja valvonta kuuluu sosiaali- ja terveyshallitukselle.
Laitoksissa toimivien koulujen opetustoiminnan ja niissä järjestettävän ammatillisen koulutuksen ohjaus ja valvonta kuuluu opetushallitukselle.
Laitoksessa tulee olla johtokunta, jonka toimikausi on neljä kalenterivuotta. Johtokuntaan kuuluu kahdeksan jäsentä, joista yksi on laitoksen henkilöstön keskuudestaan enintään neljäksi vuodeksi kerrallaan valitsema jäsen. Sosiaali- ja terveyshallitus nimittää muut jäsenet ja määrää yhden jäsenistä toimimaan johtokunnan puheenjohtajana. Varapuheenjohtajan valitsee johtokunta keskuudestaan.
Laitoksessa voi toimia peruskoululain (476/83) 84§:ssä tarkoitettu koulu, jossa annetaan peruskouluopetusta vastaavaa opetusta oppivelvollisuusikäiselle lapselle ja tarvittaessa myös oppivelvollisuusiän ylittäneelle lapselle ja nuorelle.
Laitoksen koulussa annettava peruskouluopetus tuottaa saman kelpoisuuden kuin peruskoulun oppimäärän suorittaminen.
Laitoksen koulun toiminnassa noudatetaan soveltuvin osin peruskoulua koskevia säännöksiä ja määräyksiä, jollei jäljempänä toisin säädetä. Koulussa annettavasta opetuksesta on voimassa, mitä peruskoulun erityisopetuksesta säädetään ja määrätään.
Ehdotuksen koulun opetussuunnitelmaksi ja sen työsuunnitelmaksi laatii koulun johtaja tai rehtori yhteistoiminnassa laitoksen johtajan ja opettajien kanssa. Opetussuunnitelman ja työsuunnitelman hyväksyy johtokunta.
Opetussuunnitelma tulee laatia noudattaen opetushallituksen hyväksymiä opetussuunnitelman perusteita.
Opetusta voidaan tarvittaessa antaa oppilaille myös koulun loma-aikoina. Oppilaan lukuvuoden työaika ei kuitenkaan saa ylittää peruskoululain 23§:ssä säädettyä enimmäismäärää.
Sosiaali- ja terveyshallitus antaa tarvittaessa kuultuaan ensin asiassa opetushallitusta tarkempia ohjeita opetussuunnitelmassa vahvistettujen oppiaineiden opetukseen käytettävistä tuntimääristä.
Koulun yläasteen oppilaille annetaan oppilaanohjausta, johon tulee sisältyä oppilaan taipumusten mukaista ja mahdollisuuksien mukaan laitoksen ulkopuolella tapahtuvaa työelämään tutustumista.
Laitoksen koulussa voidaan myös tarvittaessa antaa täydentävää opetusta sellaiselle lapselle ja nuorelle, joka saa laitoksen ulkopuolella ammatillista koulutusta tai joka käy laitoksen ulkopuolella lukiota.
4) opettajalta, erityisopettajalta ja erityisluokanopettajalta peruskouluasetuksen (718/84) 103§:ssä säädetty kelpoisuus;
Tarkempia ohjeita tämän asetuksen täytäntöönpanosta antaa tarvittaessa sosiaali- ja terveyshallitus. Tarkempia ohjeita laitoksen opetustoiminnasta antaa tarvittaessa opetushallitus yhteistoiminnassa sosiaali- ja terveyshallituksen kanssa.
Tämän asetuksen voimaan tullessa voimassa olevat sosiaalihallituksen antamat 11§:ssä tarkoitetut ohjeet ovat edelleen voimassa, kunnes sosiaali- ja terveyshallitus toisin määrää.
1§2§3§4§9§10§11§13§14§20§21§32§